

 **ประกาศองค์การบริหารส่วนตำบลขามป้อม**

 **เรื่อง รับโอนพนักงานส่วนตำบลเพื่อแต่งตั้งให้ดำรงตำแหน่งสายงานผู้บริหาร**

---------------------------

 ด้วยองค์การบริหารส่วนตำบลขามป้อม อำเภอเปือยน้อย จังหวัดขอนแก่น มีความประสงค์

จะรับโอนพนักงานส่วนตำบล เพื่อแต่งตั้งให้ดำรงตำแหน่งสายงานผู้บริหารที่ว่างตามแผนอัตรากำลัง 3 ปี

(พ.ศ. 2561 - 2563)

 อาศัยอำนาจตามความในข้อ 153 (2) แห่งประกาศคณะกรรมการพนักงานส่วนตำบลจังหวัดขอนแก่น เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล

ลงวันที่ 11 พฤศจิกายน 2545 และแก้ไขเพิ่มเติมจนถึงปัจจุบัน จึงประกาศรับโอนพนักงานส่วนตำบล สายงานผู้บริหาร จำนวน 1 ตำแหน่ง 1 อัตรา ดังนี้

**1. ตำแหน่งประเภทอำนวยการท้องถิ่น สังกัดกองช่าง**

 1.1 ตำแหน่ง ผู้อำนวยการกองช่าง ( นักบริหารงานช่าง ระดับต้น ) เลขที่ตำแหน่ง

05-3-05-2103-001 จำนวน 1 อัตรา

**2. คุณสมบัติของผู้ขอโอน**

 2.1 เป็นพนักงานส่วนตำบลและดำรงตำแหน่งประเภท ระดับตามมาตรฐานกำหนดตำแหน่งเดียวกันกับตำแหน่งที่ว่าง ตามข้อ 1.1

 2.2 มีคุณสมบัติเฉพาะสำหรับตำแหน่งครบถ้วน ตามมาตรฐานกำหนดตำแหน่งที่คณะกรรมการกลางพนักงานส่วนตำบลกำหนด

 **3. การขอโอน ข้อปฏิบัติของผู้ประสงค์จะขอโอน ดังนี้**

 3.1 คำร้องขอโอน

3.2 สำเนาบัตรประวัติ (ก.พ.7)

 3.3 หนังสือยินยอมให้โอนจากต้นสังกัด

 3.4 หนังสือรับรองความประพฤติจากผู้บังคับบัญชาต้นสังกัด

 3.5 สำเนาคุณวุฒิการศึกษา

 3.6 เอกสารอื่น ๆ ที่เกี่ยวข้อง

 โดยให้ผู้ประสงค์จะขอโอนยื่นคำร้องพร้อมเอกสารประสานกันเพื่อกำหนดวันโอนและรับโอน ได้ที่สำนักงานปลัดองค์การบริหารส่วนตำบลขามป้อม อำเภอเปือยน้อย จังหวัดขอนแก่น ในวันเวลาราชการ ตั้งแต่วันที่ 13 สิงหาคม 2563 ถึงวันที่ 31 สิงหาคม 2563 หากมีข้อสงสัยประการใดสอบถามเพิ่มเติมได้ที่โทรศัพท์หมายเลข โทร 0 – 4330 – 6918

จึงประกาศให้ทราบโดยทั่วกัน

 ประกาศ ณ วันที่ 13 เดือน สิงหาคม พ.ศ. 2563



 

 (นายเสถียร ชะสิงห์)

 นายกองค์การบริหารส่วนตำบลขามป้อม